OpenLLM-France/wikimedia huggingface dataset:
# Persepolis (filma)

Persepolis, 2007ko Marjane Satrapi irano-frantziarrak eta Vincent Paronnaud frantziarrak zuzendu eta idatzitako helduentzako biografiazko marrazki bizidunetako film bat da. Filmak Irango Iraultza bizi izango duen irandar neska baten bizitza agertzen du. 2007ko Cannesko Zinemaldian Urrezko Palma sariaren izendapena eta epaimahaiaren saria bereganatu zituen.
2007ko Marrazki bizidunetako film onenaren Oscar Sariaren izendapena jaso zuen, baina saria Ratatouille filmak irabazi zuen.

## Argumentua

Oharra: Atal honek istorio osoa edo amaiera argitzen du.
1970eko hamarkada, Iran. Marjane mendebaldeko bizimodua daraman irandar familia burges bateko neskato bat da. Sahren agintaldi garai honetan, hark burututako bidegabekeriek Marjane ezkertiar ideia politikoekin bat egitera bultzaraziko dute. Ondoren, jada Sahren gainbeherarekin batera, Irango Iraultzak Marjanen bizitzan eta orokorrean Iran osoan aldaketa ekarriko du. Orain fundamentalistak botereaz modu autoritarioan bereganatu fundamentalistas eta Islamdar Iraultza delakoa iritsiko da, emakumeei burukoa eramatera derrigortuz eta milaka lagun espetxeratuz. Marjanek mendebaldeko bizimoduaren abantailekin amets egiten du (punka, Michael Jackson, eta abar), bienbitartean bere herrialdean gertatzen ari den jazarpena pairatuko du. Nerabetzarora ailegatzean, Austriako Viena hiriburuko Frantziar Lizeora bidaliko dute, eta urte hauetako bere herrialdeetako gertakizunen lekuko izango da; bitartean, Iran-Irak gerraren ondorioz (1980-1988), bere herrialdean fundamentalismoa areagotuz joango da.

## Ahots aktoreak

* Chiara Mastroianni: Marjane
* Catherine Deneuve: Ama

### Frantsesezko bertsioa

* Gabriele Lopes: Marjane neskatoa
* Danielle Darrieux: Amona
* Simon Abkarian: Aita
* François Jerosme: Osaba Anoush

### Ingelesezko bertsioa

* Amethyste Frezignac: Marjane neskatoa
* Gena Rowlands: Amona
* Sean Penn: Aita
* Iggy Pop (krediturik gabe): Osaba Anoush
* Mathilde Merlot: Tina / Lehen Ahotsa

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q477965
* Multimedia: Persepolis (film) / Q477965
# Perscheid

Perscheid Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 364 biztanle zituen 18,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630862
* Multimedia: Perscheid / Q630862
# Perseidak

Pertseidak ozar-izarrak dira, 109P/Swift-Tuttle kometak utzitako hauts-partikulak, hain zuzen. Pertseidak deitzen dira ortzian Perseus konstelazioaren parean ikusten baitira, Kasiopearen alboan. Izar uxo ere esaten zaie meteoro hauei, eta Euskal Herriko bazter askotan Done Laurendiren malkoak deitzen diete, santu hori ospatzen den egunaren (abuztuaren 10ean) inguruan ikusten baitira Pertseidak.

## Sorburua

109P Swift-Tuttle kometaren ibilbideari lotuta daude; 134,6 urteko periodoa dute, eta 1992an igaro ziren azkena. Pertseidak oso azkarrak dira: 59 km/s-ko abiaduran sartzen dira atmosferan, (212.400 km/h), eta normalean, aztarna luze, distiratsu eta iraunkorrak uzten dituzte. Hauts-partikulen tamainako meteoroak dira, 100 kilometroko altueran desintegratzen direnak.
Izar uxo hauek urtero ikusten ahal dira Ipar Hemisferioan, batez ere abuztuaren 8tik 14ra bitartean; bereziki abuztuaren 12an, orduko 100 meteoro eta gehiago izaten baitira ikusgarri. Lurrak 109P/Swift-Tuttle kometaren lorratza zeharkatzen duenean ikus daitezke.
109P/Swift-Tuttle kometa 1992ko abenduaren 11n hurbildu zen azken aldiz Lurrera. Orduan, orduko 400 meteoro ikusi ahal izan ziren.

## Ezaugarri teknikoak

* Ikus daitezke: uztailaren erditik abuztuaren 24 bitarte.
* Ikusgarriena: abuztuaren 12an.
* Meteoroak itxuraz sortzen diren ortzi-gunea: Alpha: 046º Delta:+58º.
* Lastertasuna: 59 km/s (212.400 km/h).
* Populazio-indizea (argitasuna, r): 2,3.
* Orduko zenbat meteoro ikus daitezke: 110, 2007. urtean.
* Sorburua: 109P/Swift-Tuttle kometa.

## Erreferentziak

* ↑ «Perseus» sarrera, Zientzia eta Teknologiaren Hiztegi Entziklopedikoa.

## Kanpo estekak

* Pertseidak: 212.000 kilometro ordukoko malkoak - EITB Eguraldia
* (Ingelesez) Pertseiden historia eta argibideak
* Datuak: Q173708
* Multimedia: Perseids / Q173708
# Perseis

Greziar mitologian Perseis, Kreta ere deitua, ozeanide bat zen, Ozeano eta Tetisen alaba. Helios jainkoarekin ezkondu zen, eta, honekin, Zirtze aztia, Egea, Eetes, Kalipso eta Pasifae izan zituen, azken hau, Kretako Minos erregearen emaztea.
Perseis edo Perséia Hekate jainkosaren ezizen bat ere bazen, Perses titanaren alaba izateagatik

## Kanpo estekak

* Datuak: Q1333108
# Paul Keating

Paul John Keating (Sydney, Australia, 1944ko urtarrilaren 18a -) australiar politikaria da.
Australiako Lehen Ministroa izan zen 1991tik 1996ra bitartean.

## Biografia

Hamalau urte zituela, ikasketak bertan behera utzi zituen, eta, urtebete geroago, Australiako Alderdi Laboralistan sartu zen. Hogeita bi urterekin hasi zen kargu politikoak hartzen. Hawke Lehen Ministroaren ordezkoa eta diruzaina izan zen zortzi urtez.
1991ko hauteskundeetan, Lehen Ministro izendatu zuten. Australia errepublika bihurtzea eta herrialdeko bandera berritzea proposatu zuen, Erresuma Batuaren bandera zuelako ertz batean. 1996ko hauteskundeak galdu ondoren, utzi egin zuen politika.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q242654
* Multimedia: Paul Keating / Q242654
# Paul J. Sachs

Paul Joseph Sachs (New York, AEB, 1878ko azaroaren 24a - Cambridge, Massachusetts, AEB, 1965eko otsailaren 18a) estatubatuar enpresaria eta museo zuzendaria izan zen.

## Biografia

Paul J.Sachs Harvardeko Fogg arte museoko zuzendaria eta museologia modernoaren aitzindarietakoa izan zen. 1922an museoko lana eta museoko arazoak izeneko ikastaro berritzailea ematen hasi zen Harvard Unibertsitatean. Artearekin zuzenean zerikusia zuten gaiez gain, museoen finantzei eta kudeaketari buruzkoak ere jorratzen zituen ikastaroan. Sachsen eskoletatik gero AEBetako eta Europako museo nagusietako zuzendari eta kudeatzaileak izango ziren ikasle asko igaro ziren eta, hala, haren ikuspegiak eragin handia izan zuen XX. mendeko museologian.
Erakusketa-espazioen antolaketa ere landu zuen Sachsek. Artelanak altuegi jartzeko joera zegoela uste zuen eta Fogg museoan koadroak ikuslearen begien parera jaistea erabaki zuen.

## Erreferentziak

* 1 2 Irazustabarrena, Nagore. (2014-05-25). «Koadroak gehiegi jaitsi zituen museologoa» Argia CC-BY-SA lizentzia.
* Datuak: Q7151510
# Paul Juda

Paul Wojciech Juda (2001eko uztailaren 7a) gimnasta artistiko estatubatuarra da. Ameriketako Estatu Batuetako gimnasia artistikoko talde nazionaleko kidea da. 2023ko Munduko Txapelketan brontzezko domina irabazi zuen taldeko kidea izan zen, eta 2024ko Olinpiar Jokoetan brontzezko domina irabazi zuen taldekako proban. Zilarrezko domina ere lortu zuen bi aldiz 2021eko Txapelketa Panamerikarrean. NCAA Gymnasticsen, Michigango Wolverinengatik lehiatzen da: Big Ten bost titulu irabazi ditu (banakako bi eta hiru taldeka), eta NCAAko banakako hiru txapelketa.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Taldeka |
| Munduko Txapelketak ||||
| Urtea | Lekua | Domina | Proba |
| 2023 | Anberes | 03 ! | Taldeka |

## Erreferentziak

* ↑ «JUDA Paul» Paris 2024 Olympics.
# Paul Karrer

Paul Karrer (Mosku, 1889ko apirilaren 21a - Zürich, 1971ko ekainaren 18a) suitzar kimikaria izan zen. Europan egin zituen ikasketak eta Zurichen lortu zuen doktoretza. Karotenoideei eta A eta B bitaminei buruz egin zituen ikerketengatik da ezaguna. B$_2$, A eta B bitaminen egitura eta sintesia aztertu zituen. 1937an Kimikako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q73093
* Multimedia: Paul Karrer / Q73093
# Paul Jaray

Paul Jaray (hungarieraz: Járay Pál; 1889ko martxoaren 11 – 1974ko irailaren 22a) ingeniari aeronautikoa eta automobilen diseinatzailea izan zen, aerodinamika automobilgintzan aplikatzen aitzindaria.

## Biografia

Jaray, judu jatorriko hungariarra, Vienan jaio zen. Vienako "Maschinenbauschule-n" ikasi zuen eta Pragako Unibertsitate Teknikoan lan egin zuen Rudolf Dörfl irakaslearen laguntzaile gisa.
Geroago, Flugzeugbau Friedrichshafen hegazkinak eraikitzeko enpresako diseinu ingeniari nagusia bihurtu zen, ur-hegazkinak diseinatzen. 1914tik Luftschiffbau Zeppelin (LZ) baloi gidatuen eraikuntza enpresan lan egin zuen, hiri berean kokatuta, hegazkinen optimizazio aerodinamikoan arreta jarriz. Bertan Zeppelin LZ 120 Bodensee diseinatu zuen eta geroago oinarritu ziren Graf Zeppelin LZ 127, LZ 129 Hindenburg eta LZ-130 bezalako hegazkinak. LZ konpainiaren haize tunelean egindako esperimentu gehigarriek autoen diseinuen arrazionalizazio aerodinamikorako printzipio batzuk ezartzea ahalbidetu zioten. 1923an Suitzara joan zen behin betiko, eta bulego bat ireki zuen Brunnen .
1927an Stromlinien Karosserie Gesellschaft enpresa sortu zuen, karrozerien diseinu aerodinamikoan espezializatua. Bere lizentziak ibilgailuen fabrikatzaile ezberdinek eskuratuko lituzkete, baina Tatra konpainia (Kopřivnice-n kokatuta dago, Txekoslovakian) izango litzateke, Jaray-k bere autoak ekoizteko optimizazio printzipioak erabili zituen fabrikatzaile bakarra. 1923an, Jarayk bere autoa diseinatu zuen, Jaray-Ley T6, eta Chrysler, Mercedes-Benz, Maybach, Apollo, Dixi, Audi, Adler, Jawa, Ford, Steyr eta beste batzuentzako diseinuak ekoizten jarraitu zuen.
1933an, bere automobil propioa diseinatu zuen, Mercedes-Benz txasis baten gainean eraikia, Huber eta Bruehwiler Luzernako enpresa batek eraikitako karrozeriarekin. Irrati eta telebistaren teknologian ere interesa zuen. 1941ean Farner AG de Grenchen-entzat lan egin zuen aurreko lurreratze tren baten diseinuan. 1944an ingeniari independente bezala ezarri zen, energia eolikoko zentral batean lan eginez. Diseinu aerodinamikoarekin, trenbideetarako aire-konpresoreekin eta isilgailuak dituzten gasak maneiatzeko gailuekin lotutako patente tekniko ugari sortu zituen. Ondoren, eskolak eman zituen Eidgenoessische Technische Hochschule Swissen (Zuricheko Eskola Politekniko Federala).
Jaray 1974an hil zen San Gallen.

## Ikus, gainera

* Tatra
* Herrestatze-koefizientea automobiletan

## Kanpo estekak

* BMW Car Designers Paul Jaray BMWko automobilen diseinatzailen deskribapen orokorrean.
* Datuak: Q1036255
* Multimedia: Paul Jaray / Q1036255
# Paul Kane

Paul Kane (Mallow, Cork konderria, 1810eko irailaren 3a - Toronto, 1871ko otsailaren 20a) kanadar margolaria izan zen.
Irlandan jaio zen militar ingeles baten semea eta hamar urterekin Kanadara emigratu zuen familiarekin. Bere heziketa artistikoa autodidakta izan zen eta bi bidaia egin zituen Europara maisu handien margolanak kopiatzera.
Bi bidaia egin zituen 1845ean eta 1846tik 1848ra Torontotik Kanadako ipar-mendebaldera, bigarrena Hudson Badiako Konpainiak finantzatua. Bi bidaietan, Lehen Nazioetako kideen zirriborroak eta apunteak egin zituen. Itzuleran, zirriborroak aprobetxatu zituen ehun olio-margolan baino gehiago egiteko. Arrakastaz erakutsi zituen bere lanak 1848 eta 1852an, eta margolaritzatik bizitzea ahalbidetu zioten enkarguak jaso zituen.

## Iruditegia

* Autoerretratua, c. 1845
* (ca. 1834–36) Mrs. Eliza Clarke Cory Clench
* Ojibwa camp at the shores of Georgian Bay
* A Plains Cree warrior and pipe stem carrier. Seen along the North Saskatchewan River, Saskatchewan.
* Jasper's House, 1846.
* The interior of a ceremonial lodge in the Columbia River region, 1846
* Mount St. Helenserupting at night
* Winter Scene, Rocky Mountains, 1846
* Fort Edmonton
* Flathead Child
* Cowlitz woman (Caw Wacham)
* Flathead woman and child (Caw Wacham)
* Indian encampment on Lake Huron, 1848–50
* Assiniboine hunting buffalo, 1851–56
* The Surveyor: Portrait of Captain John Henry Lefroy, ca. 1845

## Kanpo estekak

* Datuak: Q506000
* Multimedia: Paul Kane / Q506000
# Paul Kantner

Paul Lorin Kantner (San Frantzisko, Kalifornia, 1941eko martxoaren 17a - San Frantzisko, 2016ko urtarrilaren 28a) estatubatuar rock musikaria izan zen, Jefferson Airplane musika taldearen sortzaile eta gitarrista. 1960ko hamarkadaren amaieran kontrakulturaren eta psikodeliaren ikur nagusietakoak izan ziren taldea eta Kantner bera. 1970eko hamarkadan, Jefferson Airplanen ibilitako kide batzuekin eta beste musikari batzuekin, ibilbide arrakastatsu eta komertzialagoa abiatu zuen Jefferson Starship proiektuarekin.

## Diskografia
### Bakarka

* 1970 : Blows Against the Empire (Paul Kantner/Jefferson Starship)
* 1971 : Sunfighter (Grace Slickekin)
* 1973 : Baron von Tollbooth & the Chrome Nun (Grace Slick eta David Freibergekin)
* 1983 : Planet Earth Rock and Roll Orchestra
* 1996 : A Guide Through the Chaos (A Road to the Passion): The Spoken Word History of The Jefferson Airplane & Beyond
* 2010 : Windowpane Collective Vol. 1 – A Martian Christmas
* 2011 : Windowpane Collective Vol. 2 – Venusian Love Songs

### Jefferson Airplane

* 1966 : Jefferson Airplane Takes Off
* 1967 : Surrealistic Pillow
* 1967 : After Bathing at Baxter's
* 1968 : Crown of Creation
* 1969 : Bless Its Pointed Little Head
* 1969 : Volunteers
* 1974 : Early Flight
* 1989 : Jefferson Airplane

### Jefferson Starship

* 1974 : Dragon Fly
* 1975 : Red Octopus
* 1976 : Spitfire
* 1978 : Earth
* 1979 : Freedom at Point Zero
* 1981 : Modern Times
* 1982 : Winds of Change
* 1984 : Nuclear Furniture
* 1998 : Windows of Heaven
* 2008 : Jefferson's Tree of Liberty

### KBC Band

* 1986 : KBC Band

## Erreferentziak

* ↑ Paul Kantner hil da, Jefferson Airplane taldeko kidea. Berria egunkaria, 2016ko urtarrilak 30, CC BY-SA 4.0, berria.eus (Noiz kontsultatua: 2019-11-01).
* ↑ Lizarralde, Mikel. Paul Kantner hil da, Jefferson Airplane taldearen sortzailea. Berria egunkaria, 2016ko urtarrilak 29, CC BY-SA 4.0, berria.eus (Noiz kontsultatua: 2019-11-1).
* Datuak: Q280657
* Multimedia: Paul Kantner / Q280657
# Petersburg city konderria (Virginia)

Petersburg city konderria (ingelesez: Petersburg city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 32.420 biztanle zituen, Petersburg city kilometro koadroko azaleran.

## Geografia

Petersburg city konderriak 60,03 kilometro koadro ditu. Horietatik 0,64 ura dira. Beste 59,39 lurra dira. Biztanleria dentsitatea 540,06 da.

## Demografia

2010eko zentsoan bizi ziren 32.420 pertsonetatik 6.118 txuriak edo hispanoak dira. Horietatik hispano edo latino kategorian 1.216 dira. 25.419 beltzak edo afroamerikarrak. 87 amerikar natiboak ziren eta 12 Hawaii edo Pazifikoko irletako natiboak. 263 asiarrak ziren. Bestelako arraza bat kategorian 31 biztanle daude. Bukatzeko euren burua arraza bat baino gehiagotan 490 pertsonek kokatzen zuten.

### Biztanleria piramidea
## Kanpo estekak

* Datuak: Q511964
* Multimedia: Petersburg, Virginia / Q511964
# Petersburgh (New York)

Petersburgh Ameriketako Estatu Batuetako inkorporatutako herri bat da. Rensselaer konderrian dago, New York estatuan. 1.372 biztanle ditu, 41,62 kilometro koadroko azaleran banatuta.

## Ikus, gainera

* Rensselaer konderrian

## Kanpo estekak

* Datuak: Q3708464
* Multimedia: Petersburgh, New York / Q3708464
# Peneblanque

Peneblanque Mendebaldeko Pirinioetan dagoen mendia da, Bearnoko lurraldean. 2.385 metroko garaiera du eta (42.923988, -0.719100) koordenatuetan du kokapen zehatza.
Gailurra Hiru Erregeen Mahaitik (2446 m.) kilometro batera dago distantzia lerro zuzen batean neurtuz gero, eta mendiaren gaina garaiera bereko bi gailurrek osatzen dute. Hori dela eta, pluralean ere izendatzen da mendi hau mapa eta argitalpen askotan, Peneblanqueko gailurrak izenarekin.
Abiapuntu ohikoenak Laskun (905 m.) eta Belaguako aterpea (1426 m.) dira.

## Erreferentziak

* ↑ (Gaztelaniaz) Mendikat. (Noiz kontsultatua: 2024-08-14).

## Kanpo estekak

Peneblanque, http://www.euskal-herria.org/.
, http://www.mendikat.net.
# Penedo dos Tres Reinos

Penedo dos Tres Reinos Galizian, Frágua dos Três Reinos Portugalen, 1.025 metroko garaiera duen tontor bat da, Marabon mendilerroko mendi sisteman integratua. Erdi Aroan Portugal, León eta Galiziako hiru erresuma zaharren arteko mugan zegoen eta hortik datorkio izena. Tradizioaren arabera, leku horretan bildu ziren Galizia, Leon eta Portugalgo erregeak, erresuma horien arteko mugaketa ezartzeko.
Gaur egun Penedo Moimenta fregesian (Vinhais udalerrian (Portugal)), Ourenseko probintziako A Mezquita herrian eta Zamorako probintziaren Hermisende udalerrian (Gaztela eta Leongo erkidegoan).

## Erreferentziak

* ↑ https://mapcarta.com/17812412
* ↑ https://hermisende.com/directory/penedo-dos-tres-reinos/

## Kanpo estekak

* (Portugesez):Penedori buruzko informazioa.
* Datuak: Q3327221
# Pendro

Pendro (kurdueraz: پێندرۆ, Pêndro‎) Irakeko Kurdistango herri kurdu bat da. Arbil probintzian dago, Turkiako mugatik gertu, Barzandik 15-18 kilometrora iparralderantz. 2540 biztanle baino gehiago ditu.

## Klima

Datu klimatikoak (Pendro (2009–2016)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 13.0 | 17.0 | 20.0 | 27.0 | 33.0 | 39.0 | 44.0 | 44.0 | 40.0 | 31.0 | 22.0 | 14.0 | ' |
| Batez besteko tenperatura maximoa (°C) | 9.5 | 12.2 | 16.2 | 23.0 | 29.6 | 36.7 | 41.0 | 40.7 | 35.2 | 27.5 | 18.8 | 12.2 | 25.2 |
| Batez besteko tenperatura (ºC) | 6.1 | 8.5 | 11.7 | 18.0 | 25.6 | 31.7 | 35.3 | 34.7 | 29.1 | 22.3 | 14.6 | 7.1 | 20.4 |
| Batez besteko tenperatura minimoa (°C) | 1.8 | 3.2 | 5.0 | 9.5 | 15.6 | 21.2 | 23.6 | 22.2 | 17.3 | 13.5 | 7.6 | 3.5 | 12 |
| Erregistraturiko tenperatura minimoa (°C) | -9.0 | -12.0 | -2 | 10.0 | 14 | 20.0 | 22.0 | 20.0 | 14.0 | 9.0 | -1.0 | -5.0 | ' |
| Euria (mm) | 155.1 | 91.0 | 143.6 | 89.1 | 51.0 | 2.9 | 1.5 | 1.3 | 3.9 | 53.9 | 85.0 | 141.6 | 819.9 |
| Euri egunak (≥ 1 mm) | 12.3 | 10.5 | 14.8 | 12.5 | 10.7 | 3.7 | 0.5 | 1.5 | 2.3 | 8.5 | 9.8 | 11.1 | 98.2 |
| Elur egunak (≥ 1 mm) | 2.2 | 3.6 | 5.5 | 0.9 | 0.0 | 0.0 | 0.0 | 0.0 | 0.0 | 0.0 | 0.0 | 1.7 | 13.9 |
| Hezetasuna (%) | 64.8 | 60.8 | 58.8 | 51.5 | 37.3 | 22.8 | 18.6 | 18.7 | 24.7 | 36.8 | 47.8 | 59.2 | 41.8 |
| Iturria (1): Worldweatheronline ||||||||||||||
| Iturria (2): Accuweather ||||||||||||||

## Erreferentziak

* ↑ (Ingelesez) www.tageo.com. PENDRO ARBIL IRAQ Geography Population Map cities coordinates location. .
* ↑ (Kurdueraz) www.facebook.com. 2017ko errolda. .

## Kanpo estekak

* Pendro Webgune ofiziala
* Arbil probintzia
* Datuak: Q5988644
* Multimedia: Pendro / Q5988644
# Pendueles

Pendueles, Espainiako Asturias autonomia erkidegoko parrokia bat da, Llanes udalerrian. 2014ko erroldaren arabera 225 biztanle zituen.
* Datuak: Q13147864
* Multimedia: Pendueles / Q13147864
# Penduelesko geltokia

Pendueles Asturiasko Printzerriko tren geltoki bat da, Llanes udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R2Oviedo/UviéuCualloto • el Berron • la Pola Siero • Lieres • Nava • Ḥuentesanta • Cecea • Carancos • Pintueles • l'Infiestu–Geltokia • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • Po • Llanes • San Roque l'Acebal • Vidiago • Pendueles • Colombres • Unquera • Pesues • San Vicente de la Barquera • el Barcenal • Roiz • Treceño • Cabezon de la Sal • Puente San Miguel • Torrelavega–ErdiaSantander :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18602014
# Pendências

Pendências Brasilgo udalerri bat da, Rio Grande do Norte estatuan kokatua. 12.278 biztanle ditu 419,137 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1786911
* Multimedia: Pendências / Q1786911
# Penedo (Alagoas)

Penedo Brasilgo udalerri bat da, Alagoas estatuan kokatua. 63.846 biztanle ditu 689,875 km²ko eremuan.

## Ikus, gainera

* Alagoas

## Kanpo estekak

* Datuak: Q1772658
* Multimedia: Penedo (Alagoas) / Q1772658
# Pluteus plautus

Pluteus plautus Pluteaceae familiako onddo espezie bat da.
Sinonimoak: Pluteus albogurosus, Pluteus boudieri.

## Deskribapena

Kapela: 50 mm arteko diametrokoa, lehenengo esfera-erdi formakoa, ondoren konikoa, ganbila, azkenean zabaldua eta titi apur batekin, ertz zorrotza, ildaskatua, kapelaren gainazala, higrofanoa, denbora hezean zeharrargitsua, erradioaren erdiraino ildaskatua, gutxi-asko zainekin diskoa, kolore aldakorrekoa, zurixka tonu arrosakaren batekin, marroitik marroi ilunera erdirantz, oro har zurbilagoa ertzerantz eta denbora lehorrean.
Orriak: Nahiko estu, desberdinak, libreak, sabeldunak, lehenengo zuriak, gero grisaxkak edo kremak, helduaroan arrosak, kolore bereko ertza edo zurixka, osoa edo flokulosa.
Orri libreak: Oinera hurbiltzen diren orriak, baina ukitzen ez diotenak.
Hanka: 80 mm arteko garaierakoa eta 15 mm arteko lodierakoa, zilindrikoa, oinarrirantz pixka bat loditua, betea, helduaroan barnehutsa, fibrilosoa, zuria edo zurixka goialdean, marroia edo okre kolorekoa oinarrirantz.
Haragia: Mehea kapelan, hauskorra, higrofanoa, zurixka edo krema-zurixka kolorekoa, usain ez oso nabarmena edo desatsegin samarrekoa, zaporea ere ez oso nabarmena.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik. Plautus epitetoa ere latinetik dator, zabala, oin lauekin, hankaren erraboilari erreferentzia eginez.

## Jangarritasuna

Ezezaguna.

### Nahasketa arriskua

Pluteus granulatus delakoarekin nahas daiteke, hau arruntagoa da.

## Sasoia eta lekua

Udan eta udazkenean. Hostozabalen egur oso degradatuetan. Oso urria.

### Banaketa eremua

Kanada, Ameriketako Estatu Batuak, Europa, Errusia, Japonia, Taiwan, Benin, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 196 or. ISBN 84-282-0865-4..
* ↑ (Gaztelaniaz) ociedad micológica Barakaldo. Investigación y divulgación de la micologia.
* ↑ Pluteus plautus: GBIF—the Global Biodiversity Information Facility.

## Kanpo estekak

* Datuak: Q3906819
* Multimedia: Pluteus plautus / Q3906819